钦定古今图书集成/方舆汇编/边裔典/第029卷 > 又 前人
## 钦定古今图书集成/方舆汇编/边裔典/第029卷 > 又 前人

《敕鸡林州大都督新罗王金兴光》：“比岁使来，朝贡相
继，虽隔沧海，无异诸华，礼乐衣冠，亦在此矣。皆是卿
率心忠义，能此恭勤，朕每嘉之，常优等数，想卿在远，
应体至怀。顷者彼遣使来，累有物故，水土不习，饮食
异宜，奄忽为灾，遂至不救。言念逝者，此其命乎？想卿
乍闻，应以伤悼。所有表奏，皆依来请。”夏初渐热，卿及
吏人并平安好，今有少物，并付来使，至宜领取，遣书
指不多及。